
U vhiga ifa la mufu

halutshedzo| Maga a tevhelwaho| Milayo i shumiswaho| Maitele na tshifhinga tsha u itwa ha tshumelo| Mbadelo
adzwa
Zwidodombedzwa zwa vhukwamanyi

Ṱhalutshedzo

Ifa la mufu li vha hone musi muthu o lovha a sia thundu na/kana dokhumenthe ine ya vha wili kana ine ya nga shumiswa sa wili. Ifa li tea u langwa na u kovhekanywa hu tshi tevhedzwa ndaela dza mufu dzine dza vha kha wili, kana arali mufu a songo sia wili, hu tshi tevhedzwa zwidodombedzwa zwa mulayo. Mulayo wa Ndango ya Ifa wa 1965 u vhea maitele ane a tea u tevhelwa kha ndango ya ifa la mufu.

Ifa la mufu li tea u vhigwa kha Master hu saathu u fhela maduvha a 14 nga murahu ha u lovha ha mufu. Lufu lu nga vhigwa nga muthu munwe na munwe ane a vha na ndangulo kana ane a vha na thundu dzine dza vha tshipida tsha ifa la mufu, kana ane a vha na ndangulo kana dokhumenthe ya mufu ine ya vha wili kana ine ya nga vha wili.

Ndi lini hune lufu lwa tea u vhigwa kha Master?

arali mufu o lovhela Afrika Tshipembe nahone o sia thundu na/kana dokhumenthe ine ya vha wili kana ine ya nga shumiswa sa wili
arali mufu o lovhela nnda ha Afrika Tshipembe, fhedzi o sia thundu Afrika Tshipembe na/kana dokhumenthe ine ya vha wili kana ine ya nga shumiswa sa wili.

Ifa la mufu li vhigwa ngafhi?

Naho ofisi dza madzhisitirata dzi fhethu ha tshumeo ha Master hune ifa la mufu la nga vhigwa hone, dzina maanda matuku nahone dzi do fhirisela zwothe zwa ifa na dziwili, na ifa line la vha ntha ha R50 000 nga mutengo, kha ofisi ya Master ya vundu. Arali vha tshi tama u vhiga ifa lo ralo, ndi zwa ndeme uri vha ite vhige ofisini ya Master.

Ntha

Maga a tevhelwaho

Arali ifa li fhasi ha R50 000, kha vha vhige ifa ofisini ya madzhisitirata. Arali ifa li ntha ha R50 000, kha vha vhige ifa ofisini ya master.

arali mufu o lovhela Afrika Tshipembe kha vha vhige ifa kha Master wa vhupo he mufu a vha a tshi dzula hone tshifhingani tsha u lovha hawe
arali mufu o vha a sa dzuli Afrika Tshipembe tshifhingani tsha u lovha hawe, vha nga vhiga ifa kha Master muṅwe na muṅwe 
kha vha vhige ifa nga u dadza Fomo J294: Death Notice  na dzinwe dokhumenthe dzo teaho dza u vhiga dzo ṅwalwaho afho fhasi
vha nga wana Ndivhadzo ya lufu na dzinwe dokhumenthe ofisini iṅwe na iṅwe ya Master wa khothe khulwane kana ofisini dza madzhisitirata
ndeme ya ifa na tshakha ya u khethwa i todeaho zwi do ya nga dokhumenthe dzine vha tea u dzi dadza vha nekana ngadzo.



Arali ifa li nga fhasi ha R125 000, kha vha dadze dokhumenthe dzi tevhelaho:

Fomo J294: Ndivhadzo ya lufu
Fomo J192: Afidaviti: zwidodombedzwa zwa shaka – i tea u dadzwa arali mufu a songo sia wili
Fomo J243: Fomo ya thundu dzine dza vha hone
U khetha muthu uri a vhe mutshimbidzaifa  – i tea u dadzwa nga vhalaifa u khetha muimeli wa Master:

arali mufu a songo sia wili kana
arali wili i sa talutshedzi uri mutshimbidzaifa ndi nnyi kana
arali mutshimbidzaifa o bulwaho o lovha kana o hana u tshimbidza ifa.



Fomo J155: Vhudiimiseli na u tanganedza zwo tshewaho nga Master.



Kha vha dzhenise dokhumenthe dzi tevhelaho kha fomo dzo bulwaho afho ntha:

thanziela ya vhukuma ya lufu kana khophi yo sethifaiwaho
thanziela ya vhukuma ya mbingano kana khophi yo sethifaiwaho – arali zwo tea
wili dzothe dza vhukuma na tshipida tsha wili tsho engedzwaho tshi shandukisaho wili ya u thoma kana tshi fhelisaho tshipida tsha wili, kana dokhumenthe dzi itaho izwo – arali dzi hone
mutevhe wa vhathu vhe mufu a vha a tshi vha koloda – arali u hone
muano u khwathisedzaho uri ifa a li athu u vhigwa kha ofisi ya muṅwe Master kana huṅwe fhethu ha tshumelo ha Master.



Arali ifa li nga fhasi ha R125 000, Master a nga litsha u shumisa manwalo a u tshimbidza ifa, a shumisa manwalo a netshedzomaanda nga fhasi ha Ndima 18 ya Mulayo wa Ndango ya Ifa wa 1965.
Kha vha dadze dokhumenthe dzi tevhelaho arali ifa li tshi fhira R125 000:

Fomo J294: Ndivhadzo ya lufuFomo J192: Afidaviti: zwidodombedzwa zwa shaka – i tea u dadzwa arali mufu a songo sia wili ine ya vha mulayoni. Heyi afidaviti ya shaka la mufu wa murema we a sa sie wili ine ya vha mulayoni, i tea u talutshedza uri ifa a li athu u vhigwa kha muṅwe Master kana hunwe fhethu 
Fomo J243: Fomo ya thundu dzine dza vha hone.



U khetha muthu uri a vhe mutshimbidzaifa  – i tea u dadzwa nga vhalaifa u khetha muimeli wa Master:

arali mufu a songo sia wili kana
arali wili i sa talutshedzi uri mutshimbidzaifa ndi nnyi kana
arali mutshimbidzaifa o bulwaho o lovha kana o hana u tshimbidza ifa.



Fomo J109: U tanganedza trust sa mutshimbidzaifa – itea u dadzwa kavhili muthu kana vhathu vho khethwaho sa vhatshimbidzaifa.
Fomo J262: Vhudiimiseli na tsireledzo – ite u dadzwa nga nnda ha musi mutshimbidzaifa.

tendelwa uri a sa nekane nga tsireledzo kha wili, kana
a mubebi, vhamutani kana ṅwana wa mufu.



Kha vha nekane nga fomo dzo dadzwaho dzo bulwaho afho ntha nahone dzi fhelekedzwe nga dokhumenthe dzi tevhelaho:

thanziela ya vhukuma ya lufu kana khophi yo sethifaiwa
thanziela ya vhukuma ya mbingano kana khophi yo sethifaiwaho – arali zwo tea.



Wili dzothe dza vhukuma na tshipida tsha wili tsho engedzwaho tshi shandukisaho wili ya u thoma kana tshi fhelisaho tshipida tsha wili, kana dokhumenthe dzi itaho izwo – arali dzi hone.
Arali ifa li ntha ha R125 000, manwalo a tshimbidzomushumo a tea u bviswa, nahone zwothe zwo bulwaho kha Mulayo wa Ndango ya Ifa wa 1965 zwi tea u tevhedzwa.
Fhethu ha tshumelo  dzina maanda fhedzi arali mufu a songo sia wili ine ya vha mulayoni nahone arali ndme ya ifa i nga fhasi ha R50 000. Lunwalo lwa nethsedzomaanda lu nea muimeli o khethwaho maanda a u langa ifa nga nnda ha u tevhedza zwothe zwo bulwaho kha Mulayo wa Ndango ya Ifa wa 1965.

Ntha

Milayo i shumiswaho



Administration of Estates Act, 1965  

Administration of Estates Amendment Act, 2002  and its relevant Regulations 

Intestate Succession Act, 1987  

Law of Succession Amendment Act, 1992  and its relevant Regulations 


Ntha

Maitele na tshifhinga tsha u itwa ha tshumelo

Tshifhinga tshi ya nga vhuvha ha mulanu.

Ntha

Mbadelo

Kha vha kwame ofisi ya Master u divha zwinzhi.

Ntha

Fomo dzi teaho u ḓadzwa



Death Notice - J294
Inventory - J243
Affidavit - J192
Nomination to Act as Executor
Undertaking and acceptance of Master's directions - J155
Acceptance of trust as Executor - J190
Undertaking and Bond of Security - J262

Ntha

Zwidodombedzwa zwa vhukwamani


